CELEX: 32015D2100
Language: et
Date: 2015-11-18 00:00:00
Title: Komisjoni rakendusotsus (EL) 2015/2100, 18. november 2015, millega kinnitatakse Lätis kasutatavad searümpade liigitusmeetodid ja tunnistatakse kehtetuks otsus 2005/307/EÜ (teatavaks tehtud numbri C(2015) 7986 all)

20.11.2015   
            
            
               ET
            
            
               Euroopa Liidu Teataja
            
            
               L 303/101
            
         KOMISJONI RAKENDUSOTSUS (EL) 2015/2100,
   18. november 2015,
   millega kinnitatakse Lätis kasutatavad searümpade liigitusmeetodid ja tunnistatakse kehtetuks otsus 2005/307/EÜ
   
      
         (teatavaks tehtud numbri C(2015) 7986 all)
      
   
   (Ainult lätikeelne tekst on autentne)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 17. detsembri 2013. aasta määrust (EL) nr 1308/2013, millega kehtestatakse põllumajandustoodete ühine turukorraldus ning millega tunnistatakse kehtetuks nõukogu määrused (EMÜ) nr 922/72, (EMÜ) nr 234/79, (EÜ) nr 1037/2001 ja (EÜ) nr 1234/2007, (1) eriti selle artikli 20 punkte p ja t,
   ning arvestades järgmist:
   
               (1)
            
            
               Määruse (EL) nr 1308/2013 IV lisa punkti B.IV alapunktis 1 on sätestatud, et searümpade klassifitseerimiseks hinnatakse tailihasisaldust vastavalt komisjoni kinnitatud liigitusmeetoditele; kinnitada võib üksnes statistiliselt tõestatud hindamismeetodeid, mis põhinevad searümba ühe või mitme anatoomilise osa füüsilisel mõõtmisel. Liigitusmeetodite kinnitamisel tuleks lähtuda hinnangu vastavusest lubatud maksimaalsele statistilisele veale. Kõnealune statistiline viga on määratletud komisjoni määruse (EÜ) nr 1249/2008 (2) artikli 23 lõikes 3.
            
         
               (2)
            
            
               Komisjoni otsusega 2005/307/EÜ (3) lubati Lätis kasutada searümpade liigitamiseks kolme meetodit.
            
         
               (3)
            
            
               Läti on taotlenud komisjonilt luba asendada searümpade liigitusmeetodites „Intrascope (Optical Probe)”, „Käsitsimeetod (ZP)” ja „Pork Grader (PG 200)” kasutatavad valemid ning kinnitada uus searümpade liigitusmeetod „OptiGrade-MCP” oma territooriumil. Läti on esitanud proovidissekteerimise üksikasjaliku kirjelduse, märkides põhimõtted, millel see meetod põhineb, selle proovidissekteerimise tulemused ning tailihasisalduse mõõtmiseks kasutatava võrrandi määruse (EÜ) nr 1249/2008 artikli 23 lõikega 4 ettenähtud protokollis.
            
         
               (4)
            
            
               Kõnealuse taotluse läbivaatamisel selgus, et asjaomaste uute valemite ja liigitusmeetodite kinnitamise tingimused on täidetud. Seepärast tuleks lubada Lätis kõnealuseid valemeid ja liigitusmeetodeid kasutada.
            
         
               (5)
            
            
               Läti taotles komisjonilt ka luba näha ette määruse (EL) nr 1308/2013 IV lisa punktis B.III määratletud standardesitusviisist erinev searümpade esitusviis.
            
         
               (6)
            
            
               Määruse (EL) nr 1308/2013 artikli 20 punkti t alapunkti i kohaselt võib liikmesriikidel lubada näha ette kõnealuse määruse IV lisa punktis B.III määratletud standardesitusviisist erinev esitusviis sel juhul, kui liikmesriikide territooriumil kehtiv tavaline kaubandustava erineb kõnealusest standardesitusviisist. Läti täpsustas oma taotluses, et tema territooriumil võib kaubandustava kohaselt nõuda searümpadelt pea, saba, esijalgade ja tagajalade eemaldamist. Seepärast peaks Lätile lubama kõnealust esitusviisi, mis erineb standardesitusviisist.
            
         
               (7)
            
            
               Selleks et searümpade noteeringu alused oleksid võrreldavad, tuleks kõnealust erinevat esitusviisi arvesse võtta ning sellistel juhtudel korrigeerida registreeritud kaalu standardesitusviisi puhul esineva kaalu suhtes.
            
         
               (8)
            
            
               Seadmete või liigitusmeetodite muutmine tohiks olla lubatud üksnes juhul, kui see on sõnaselgelt lubatud komisjoni rakendusotsusega.
            
         
               (9)
            
            
               Selguse ja õiguskindluse huvides tuleks vastu võtta uus otsus. Seetõttu tuleb otsus 2005/307/EÜ tunnistada kehtetuks.
            
         
               (10)
            
            
               Pidades silmas tehnilisi tingimusi uute meetodite ja uute valemite rakendamisel, tuleks käesoleva otsuse alusel lubatud searümpade liigitusmeetodeid kohaldada alates 1. jaanuarist 2016.
            
         
               (11)
            
            
               Käesoleva otsusega ettenähtud meetmed on kooskõlas põllumajandusturgude ühise korralduse komitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Lätis lubatakse searümpade liigitamiseks vastavalt määruse (EL) nr 1308/2013 IV lisa punkti B.IV alapunktile 1 kasutada järgmisi meetodeid:
   
               a)
            
            
               seade „Intrascope (Optical Probe)” ja sellega seotud hindamismeetodid, mille üksikasjad on esitatud lisa I osas;
            
         
               b)
            
            
               „Käsitsimeetod (ZP)” ja sellega seotud hindamismeetodid, mille üksikasjad on esitatud lisa II osas;
            
         
               c)
            
            
               seade „Pork Grader (PG200)” ja sellega seotud hindamismeetodid, mille üksikasjad on esitatud lisa III osas;
            
         
               d)
            
            
               seade „OptiGrade-MCP” ja sellega seotud hindamismeetodid, mille üksikasjad on esitatud lisa IV osas.
            
         Esimese lõigu punktis b osutatud käsitsimeetodit ZP lubatakse üksnes tapamajades,
   
               a)
            
            
               milles kasutatakse elektroonilist andmete sisestusmeetodit, mille puhul tapavõimsuse piirmäär on kuni 500 siga nädalas;
            
         
               b)
            
            
               milles tapavõimsuse piirmäär on kuni 200 siga nädalas.
            
         Artikkel 2
   Olenemata määruse (EL) nr 1308/2013 IV lisa punktis B.III sätestatud standardesitusviisist võib Lätis olla searümpadelt enne kaalumist ja liigitamist eemaldatud pea, saba, esijalad ja/või tagajalad.
   Selleks et kehtestada searümpade noteeringud võrreldaval alusel, kohaldatakse kindlaksmääratud koefitsiente kõikidel juhtudel, kui puudub mõni järgmistest rümbaosadest:
   
               —
            
            
               puuduva pea puhul: 8,345,
            
         
               —
            
            
               puuduva saba puhul: 0,072,
            
         
               —
            
            
               puuduvate esijalgade puhul: 0,764,
            
         
               —
            
            
               puuduvate tagajalgade puhul: 1,558.
            
         Rümba kaal standardesitusviisi puhul arvutatakse järgmise valemi järgi:
   rümba kaal standardesitusviisi puhul = 100 × rümba kaal (ilma puuduva osa/puuduvate osadeta)/(100 – koefitsient/koefitsiendid puuduva osa/puuduvate osade puhul).
   Artikkel 3
   Lubatud seadmete või liigitusmeetodite muutmine on lubatud üksnes juhul, kui muudatus on sõnaselgelt lubatud komisjoni rakendusotsusega.
   Artikkel 4
   Otsus 2005/307/EÜ tunnistatakse kehtetuks.
   Artikkel 5
   Käesolevat otsust kohaldatakse alates 1. jaanuarist 2016.
   Artikkel 6
   Käesolev otsus on adresseeritud Läti Vabariigile.
   
      Brüssel, 18. november 2015
      
         
            Komisjoni nimel
         
         
            komisjoni liige
         
         Phil HOGAN
      
   
   
      (1)  ELT L 347, 20.12.2013, lk 671.
   
      (2)  Komisjoni määrus (EÜ) nr 1249/2008, 10. detsember 2008, milles sätestatakse ühenduse looma-, sea- ja lambarümpade klassifitseerimisskaalade ning kõnealuste klassifitseerimisskaalade kohastest hindadest teatamise üksikasjalikud rakenduseeskirjad (ELT L 337, 16.12.2008, lk 3).
   
      (3)  Komisjoni otsus 2005/307/EÜ, 12. aprill 2005, millega antakse luba searümpade liigitusmeetodile Lätis (ELT L 98, 16.4.2005, lk 42).
   
      LISA
      
         SEARÜMPADE LIIGITUSMEETODID LÄTIS
      
      
         I osa
      
      INTRASCOPE (OPTICAL PROBE)
      
               
                  1.
               
               
                  Käesoleva osaga ette nähtud eeskirju kohaldatakse siis, kui searümpade liigitamiseks kasutatakse seadet „Intrascope (Optical Probe)”.
               
            
               
                  2.
               
               
                  Seade on varustatud kuusnurkse sondiga, mille maksimaalne laius on 12 mm (ja 19 mm sondi tipus oleva tera juures) ja millel on näidik, valgusallikas ja liikuv millimeeterskaalaga silinder; anduri mõõteulatus on 8–50 millimeetrit.
               
            
               
                  3.
               
               
                  Rümba tailihasisaldus arvutatakse järgmise valemiga:
                  ŷ = 66,6708 – 0,3493 × F, kus:
                  
                     ŷ= tailiha arvestuslik protsendimäär rümbas,
                  
                     F= seljapeki (sh kamara) paksus millimeetrites, mõõdetuna 6 cm juures rümba keskjoonest viimase roide tagant.
                  Valem kehtib 60–110 kilogrammi kaaluvate rümpade puhul.
               
            
         II osa
      
      KÄSITSIMEETOD (ZP)
      
               
                  1.
               
               
                  Käesoleva osaga ettenähtud eeskirju kohaldatakse siis, kui searümpade liigitamiseks kasutatakse „Käsitsimeetodit (ZP)”.
               
            
               
                  2.
               
               
                  Meetodi puhul kasutatakse väikest joonlauda ja hindamise aluseks on prognoosivalem. Meetod põhineb seljapeki ja lihase paksuse käsitsi mõõtmisel poolitatud rümba keskjoonel.
               
            
               
                  3.
               
               
                  Rümba tailihasisaldus arvutatakse järgmise valemiga:
                  ŷ = 60,5214 – 0,2579 × G + 0,0525 × M
                  kus:
                  
                     ŷ= tailiha arvestuslik protsendimäär rümbas,
                  
                     G= lihase paksus poolitatud rümba keskjoonel millimeetrites mõõdetuna lühimat ühendusjoont pidi keskse tuharalihase (musculus gluteus medius) eesmise (koljupoolse) otsa ja selgrookanali (canalis vertebalis) seina vahel,
                  
                     M= seljapeki (sh kamar) paksus millimeetrites poolitatud rümba keskjoonel, mõõdetuna tuharalihase (musculus gluteus medius) kitsaimast kohast.
                  Valem kehtib 60–110 kilogrammi kaaluvate rümpade puhul.
               
            
         III osa
      
      PORK GRADER (PG 200)
      
               
                  1.
               
               
                  Käesoleva osaga ettenähtud eeskirju kohaldatakse siis, kui searümpade liigitamiseks kasutatakse seadet „Pork Grader (PG200)”.
               
            
               
                  2.
               
               
                  Seade on varustatud püstolikujulisse kesta paigaldatud sondi, teabelehe printeri, mõõteploki ja 8–9 mm laiusega tera ja valgusdioodi ning külgneva valgusvastuvõtjaga (fotodetektor).
               
            
               
                  3.
               
               
                  Rümba tailihasisaldus arvutatakse järgmise valemiga:
                  ŷ = 64,4502 – 0,4364 × F + 0,0381 × M, kus:
                  
                     ŷ= tailiha arvestuslik protsendimäär rümbas,
                  
                     F= seljapeki (sh kamara) paksus millimeetrites, mõõdetuna 7 cm juures rümba keskjoonest viimase roide tagant,
                  
                     M= lihase paksus millimeetrites, mõõdetuna 7 cm juures rümba keskjoonest viimase roide tagant.
                  Valem kehtib 60–110 kilogrammi kaaluvate rümpade puhul.
               
            
         IV osa
      
      OPTIGRADE-MCP
      
               
                  1.
               
               
                  Käesoleva osaga ette nähtud eeskirju kohaldatakse siis, kui searümpade liigitamiseks kasutatakse seadet „OptiGrade-MCP”.
               
            
               
                  2.
               
               
                  Seade on varustatud optilise sondiga, mille diameeter on 6 millimeetrit ning milles on üks infrapuna-fotodiood ja fototransistor. Mõõtmistulemused teisendatakse hinnanguliseks tailihasisalduseks arvuti abil.
               
            
               
                  3.
               
               
                  Rümba tailihasisaldus arvutatakse järgmise valemiga:
                  ŷ = 66,7787 – 0,4464 × F + 0,0018 × M
                  kus:
                  
                     ŷ= tailiha arvestuslik protsendimäär rümbas,
                  
                     F= seljapeki (sh kamara) paksus millimeetrites, mõõdetuna 7 cm juures rümba keskjoonest viimase ja eelviimase roide vahelt,
                  
                     M= lihase paksus millimeetrites, mõõdetuna 7 cm juures rümba keskjoonest viimase ja eelviimase roide vahelt.
                  Valem kehtib 60–110 kilogrammi kaaluvate rümpade puhul.